CELEX: 32019R0248
Language: fi
Date: 2018-11-13 00:00:00
Title: Komission delegoitu asetus (EU) 2019/248, annettu 13 päivänä marraskuuta 2018, yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti annetun asetuksen (EU) N:o 63/2011 oikaisemisesta (ETA:n kannalta merkityksellinen teksti.)

13.2.2019   
               
               
                  FI
               
               
                  Euroopan unionin virallinen lehti
               
               
                  L 42/5
               
            
         KOMISSION DELEGOITU ASETUS (EU) 2019/248,
         annettu 13 päivänä marraskuuta 2018,
         yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti annetun asetuksen (EU) N:o 63/2011 oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 11 artiklan 8 kohdan,
         sekä katsoo seuraavaa:
         
                     (1)
                  
                  
                     General Motors Holding LLC, joka valmistaa kevyitä hyötyajoneuvoja, on ilmoittanut komissiolle, että sille komission asetuksen (EU) N:o 63/2011 (2) liitteessä IV esitetyt keskimääräiset hiilidioksidipäästöt vuonna 2007 ovat virheelliset.
                  
               
                     (2)
                  
                  
                     Valmistaja on toimittanut yksityiskohtaiset todisteet, jotka osoittavat, että sen vuoden 2007 keskimääräiset hiilidioksidipäästöt olivat huomattavasti asetuksessa (EU) N:o 63/2011 mainittua arvoa suuremmat. Arvo perustui hiilidioksidipäästöihin ajoneuvoissa, joihin virheellisesti kuului tuolloin myös General Motorsiin kytköksissä olleen Adam Opel AG -yhtiön ajoneuvoja. General Motorsin matalammat keskimääräiset hiilidioksidipäästöt vuonna 2007 johtuivat osittain näiden Adam Opel AG -yhtiön ajoneuvojen hiilidioksidipäästöistä. Virhe on käynyt ilmi General Motorsin ja Adam Opelin omistussuhteissa 1 päivänä elokuuta 2017 tapahtuneen muutoksen jälkeen.
                  
               
                     (3)
                  
                  
                     Komissio katsoo, että General Motors Holding LLC:n toimittamat todisteet osoittavat asetuksessa (EU) N:o 63/2011 mainitut kyseisen valmistajan vuoden 2007 keskimääräiset hiilidioksidipäästöt virheellisiksi.
                  
               
                     (4)
                  
                  
                     Sen vuoksi asetus (EU) N:o 63/2011 olisi oikaistava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) N:o 63/2011 liitteessä IV olevan taulukon sarakkeen ”Keskimääräiset päästöt (g/km)” General Motorsia koskevan rivin arvo ”159,604” arvolla ”283,689”.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä marraskuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 140, 5.6.2009, s. 1.
         
            (2)  Komission asetus (EU) N:o 63/2011, annettu 26 päivänä tammikuuta 2011, yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti (EUVL L 23, 27.1.2011, s. 16).